ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ՍԾՏԳ-ՆԵՐԻՆ ԿԻՑ ԱՋԱԿՑՈՒԹՅԱՆ ԽՈՐՀՈՒՐԴՆԵՐԻ ԱՇԽԱՏԱՆՔՆԵՐԻ ՎԵՐԱԲԵՐՅԱԼ

/2012Թ. ԱՄՓՈՓ/

 Տավուշի մարզպետարանի աշխատակազմի առողջապահության և սոցիալական ապահովության վարչությունը ՀՀ ԱՍՀ նախարարի 18.09.2006թ. թիվ 153-Ն հրամանի համաձայն, հաշվետու ժամանակաշրջանում ճշտել է ՍԾՏԳ-ներին կից աջակցության խորհուրդների կազմում աշխատելու համար հայտ ներկայացրած ոչ առևտրային կազմակերպությունների և դրանց ներկայացուցիչների ցանկը՝ ,,Տավուշ՚՚ մարզային թերթում տալով հայտարարություն /թիվ 7/90/2012թ./, ինչպես նաև այդ կազմակերպությունների հետ համագործակցության միջոցով: Հայտ ներկայացրած 24 ոչ առևտրային կազմակերպություններից վարչության առաջադրմամբ յուրաքանչյուր տարածաշրջանում ընտրվել են 2-ական ոչ առևտրային կազմակերպությունների ներկայացուցիչները :

 2012թ. ընթացքում աջակցության խորհուրդներն անց են կացրել 42 նիստեր, որից 16- ը՝ Իջևանի, 11-ը՝ Դիլիջանի, 11-ը՝ Բերդի, 4-ը՝ Նոյեմբերյանի ՍԾՏԳ-ներին կից աջակցության խորհուրդները: ՈՒսումնասիրվել և քննարկվել են սոցիալական աջակցություն ստանալու համար դիմած մարզի թվով 3299 ընտանիքների ներկայացրած դիմումներ, որից դրական են լուծվել 3069 -ը:

Աջակցության խորհուրդները քննարկել են նաև նախարարություններից, տարբեր գերատեսչություններից ստացված տեղեկատվությունը, և ընտանիքների անապահովության գնահատման ժամանակ օգտագործվող առանձին բնութագրիչների վերաբերյալ համապատասխան տեղեկատվությունը չկիրառելու մասին առաջարկություններ են ներկայացրել ՍԾՏԳ-ներին: Հաշվետու ժամանկաշրջանում հարակից տեղեկատվությունը չկիրառելու 293 դիմումների քննարկման արդյունքում աջակցության խորհուրդները դրական լուծում են առաջարկել 214-ի նկատմամբ:

 Աջակցության խորհուրդների կողմից 2012թ. ընթացքում իրականացվել է հրատապ օգնություն նշանակելու համար ներկայացված 1437 դիմումների ուսումնասիրություն և քննարկում, և 1357 ընտանիքների համար դրական լուծելու առաջարկության մասին որոշումները ներկայացվել են գործակալություններ: